b'\n_START_ARTICLE_\n6,5\xc3\x9753 R Mannlicher\n_START_SECTION_\nRazvoj\n_START_PARAGRAPH_\nNaboj je v letih 1890-1892 razvijal Ferdinand Mannlicher v Steyrju (Avstro-Ogrska). Za osnovo tega naboja je uporabil italijanski naboj 6,5x52 Carcano, kateremu je na \xc5\xbeeljo nizozemskih voja\xc5\xa1kih kupcev dodal izbo\xc4\x8den rob (R). Razvil je tudi simetri\xc4\x8dne okvir\xc4\x8dke, ki jih je bilo mo\xc5\xbeno skozi odprtino na vrhu pu\xc5\xa1ke vstaviti z ene ali druge stani. V izdelavi je bil vsaj do leta 1943._NEWLINE_Je precej podoben italijanskemu naboju 6,5x52 Carcano, ki sicer nima izbo\xc4\x8denega roba, ima 1,5\xc2\xa0mm kraj\xc5\xa1i tulec in je pri nas pogostej\xc5\xa1i. Iz naboja 6,5x53 R je bil razvit brezrobni 6,5x54 Mannlicher\xe2\x80\x93Sch\xc3\xb6nauer, ki se je uporabljal v gr\xc5\xa1ki vojski in je bil priljubljen med lovci.\n_START_SECTION_\nKraljevina Romunija\n_START_PARAGRAPH_\nKraljeva romunska vojska je naboj uporabljala v romunski maliherici od leta 1892 do leta 1938, ko ga je s pu\xc5\xa1ko vz. 24 za\xc4\x8del zamenjevati nem\xc5\xa1ki 7,92x57 Mauser. V boju ga je uporabila v drugi balkanski vojni, v prvi svetovni vojni in kljub delni zamenjavi tudi v drugi svetovni vojni. Po drugi vojni je dokon\xc4\x8dno pre\xc5\xa1el iz uporabe.\n_START_SECTION_\nNizozemska\n_START_PARAGRAPH_\nNizozemska je naboj uradno uvedla leta 1895. Uporabljala ga je v nizozemskih manlihericah, strojnicah Schwarzlose M.08 in pu\xc5\xa1komitraljezih Lewis. Z za\xc4\x8detkom leta 1925 so Nizozemci svoje strojnice in pu\xc5\xa1komitraljeze za\xc4\x8deli predelovati na mo\xc4\x8dnej\xc5\xa1i naboj 7,92x57 R (ni enak nem\xc5\xa1kemu 7,92x57, ker ima izbo\xc4\x8den rob). Med prvo svetovno vojno je bila nevtralna, zato je naboj 6,5x53 R v boju prvi\xc4\x8d uporabila ob nem\xc5\xa1kem napadu na Nizozemsko leta 1940. Po drugi vojni je po 50 letih uporabe pre\xc5\xa1el iz uporabe.'